EkBass/fiwiki-20250220-pages-articles huggingface dataset:
Uruguay kesäolympialaisissa 1936

Uruguay osallistui Berliinin kesäolympialaisiin 1936 37 urheilijan voimin. Maan urheilijat osallistuivat kuuteen eri urheilumuotoon, mutta mitaleille asti he eivät yltäneet. == Joukkue == === Koripallo === * Gregorio Aros * Humberto Bernasconi * Rodolfo Braselli * Prudencio de Pena * Carlos Gabín * Leandro Gómez Harley * Alejandro González Rog * Tabaré Quintans * Víctor Latou Jaume === Miekkailu === * Carmelo Bentancur * José de la Fuente * Hildemaro Lista * Jorge Rolando * París Rodríguez === Nyrkkeily === * Antonio Adipe * Arquímedes Arrieta * Juan Bregaliano * Francisco Constanzo * José Feans * Alfredo Petrone * Fidel Tricánico === Purjehdus === * Eugenio Lauz Santurio === Soutu === * Isidro Alonso * Baldomiro Benquet * Gabriel Benquet * Juan Andrés Dutra * Julio Flebbe * Arquímedes Juanicó * León Sánchez === Vesipallo === * Alberto Batignani * José Castro * Julio Costemalle * Francisco Figueroa * Maximino García * Enrique Pereira * Hugo García == Lähteet == * Uruguayn joukkue Montevideo.com:issa * Kesäolympialaisten 1936 virallinen raportti Kesäolympialaisissa 1936 Luokka:Valtiot kesäolympialaisissa 1936
Portugali kesäolympialaisissa 1936

Sija Yhteensä 30\. 0 0 1 1 Portugali osallistui Berliinin kesäolympialaisiin 1936 19 urheilijan joukkueella. Maan ainoan olympiamitalin näissä kisoissa saavuttivat Domingos de Sousa Coutinho, José Beltrão ja Luís Mena e Silva, jotka voittivat pronssia esteratsastuksen joukkuekilpailussa. Kisojen mitalitilastossa Portugali sijoittui jaetulle 30. sijalle. == Mitalistit == === Pronssia === * Domingos de Sousa Coutinho, José Beltrão ja Luís Mena e Silva — Ratsatus, esteratsastuksen joukkuekilpailu == Lähteet == * Kesäolympialaisten 1936 virallinen raportti * Olympiamitalistitietokanta olympic.org:issa Kesäolympialaisissa 1936 Luokka:Valtiot kesäolympialaisissa 1936
Christensen (F1-talli)

Christensen oli yhdysvaltalainen kilpa-autojen valmistaja, joka osallistui Formula 1:n Indianapolis 500 -osakilpailuun 1959 ja 1960. Jack Turner keskeytti ensimmäisessä kilpailussa polttoainevuotoon ja Jim Hurtubise toisessa moottoririkkoon. == Huomioita == == Lähteet == * == Viitteet == Luokka:Yhdysvaltalaiset Formula 1 -tallit Luokka:Formula 1 -valmistajat Luokka:Indianapolis 500
VG-62 (ringette)

VG-62 Ringette on naantalilainen ringetteseura, joka pelaa ringeten ykkössarjassa. Se on yksi VG-62-urheiluseuran urheilujaostoista. VG-62 Ringette on voittanut kuusi kultaa, viisi hopeaa ja kaksi pronssia vuonna 1987 perustetussa ringeten SM-sarjassa. Lisäksi VG-62:ella on B–F-juniorijoukkueet ringetessä. Joukkueen kotihalli on vuonna 2002 valmistunut Aurinkoareena, jossa on 500-paikkainen katsomo. == Lähteet == * VG-62 Ringeten edustusjoukkueen kotisivut * VG-62 Ringeten kotisivut === Viitteet === Luokka:VG-62 Luokka:Suomalaiset ringetteseurat
Dodge WC-57

pienoiskuva|Dodge WC-57 Dodge WC-57 Command Car on yhdysvaltalaisen Dodgen valmistama komentoauto. Eräs tunnettu auton käyttäjä oli kenraali George S. Patton. __notoc__ ==Tekniset tiedot== * 4 × 4 * moottori 68 hv * 6-sylinterinen * paino 3 500 kg * valmistusmaa Yhdysvallat * valmistettu 1942�–1944 välisenä aikana Detroitin Michiganissa ==Lähteet== *hs.fi/autot *Dodge WC-57 Torpin Tykki Museossa ==Aiheesta muualla== WC-57 fr:Dodge WC#Dodge WC-57
Sharon Clark

Sharon Olivia Clark (o.s. Weber, s. 15. lokakuuta 1943 Seminole, Oklahoma) on yhdysvaltalainen entinen valokuvamalli, näyttelijä ja Playboy-tyttö. Clark oli Playboyn elokuun 1970 Playmate of the Month ja vuoden 1971 Playmate of the Year. Clark opiskeli sosiologiaa Oklahoman yliopistossa ja toimi opettajana Mikronesiassa. Vuonna 1968 hän meni naimisiin Bob Clarkin kanssa. Clark esiintyi useissa televisio-ohjelmissa vuosina 1976-1996, esimerkiksi Charlien enkeleissä vuonna 1977. ==Aiheesta muualla== *Sharon Clark Playboy.com:issa * Luokka:Playboyn Playmatet Luokka:Yhdysvaltalaiset näyttelijät Luokka:Vuonna 1943 syntyneet Luokka:Elävät henkilöt
Meta Knight

on fiktiivinen hahmo Kirby-pelisarjasta. Hänen esiintyi ensimmäisen kerran nimettömänä hahmona Kirby's Adventure-pelissä vuonna 1993. https://archive.today/20131014082505/http://www.1up.com/features/complete- kirby Meta Knight on esiintynyt myös Hoshi no Kirby-nimisessä animesarjassa ja Super Smash Bros.-pelisarjassa. Meta Knight on salaperäinen, mutta kunnioitettu ritari. Hän on ollut sekä vihollisena että ystävänä Kirby- pelisarjassa. Hän on saanut lähinnä positiivista kriittistä palautetta; hänen kehitystään sarjassa, nimettömästä vihollisesta Kirbyn tärkeimpiin liittolaisiin ja kilpailijoihin, on ylistetty, ja arvostelijat ovat kuvailleet häntä "siistinä". == Ulkonäkö == Meta Knight on maskia pitävä sininen pallo. Meta Knightilla on myös miekka nimeltä Galaxia. Meta Knightilla on keltaiset silmät mitkä vaihtavat väriä mielialan mukaan. Meta Knightilla on violetit tossut ja violetti/sininen viitta joka voi muuttua siiviksi. == Lähteet == Luokka:Kirby Luokka:Nintendon pelihahmot Luokka:Super Smash Bros. -pelisarjan hahmot
King Dedede

on kuvitteellinen hahmo Nintendon julkaisemassa ja HAL Laboratoryn kehittämässä Kirby-pelisarjassa. Hän on Kirbyn arkkivihollinen eli pelisarjan tärkein antagonisti ja/tai antisankari. Hän on esiintynyt jokaisessa sarjan pelissä lukuun ottamatta Kirby and the Amazing Mirroria. Joissain peleissä hän asettuu myös Kirbyn liittolaiseksi. Ahne King Dedede on julistanut itsensä Dreamlandin kuninkaaksi. Hän on pingviini, jolla on sininen iho ja keltainen nokka Dedede yrittää tuhota Kirbyn Nightmaren hirviöillä. Valitettavasti hän aina epäonnistuu. Dedede pitää itseään muita parempana. Hänellä on uskollinen apuri Escargon, joka on hänen paras ystävänsä. King Dededen linnassa työskentelevät Waddle Dee:t ja niiden johtaja Waddle Doo. King Dedede on kateellinen Kirbylle, koska tällä on ihmeellisiä voimia. King Dedede esiintyy myös peleissä Super Smash Bros. Brawl, Super Smash Bros U ja Super Smash Bros Super Smash Bros Ultimate. King Dedede on myös Hoshi no Kirby -nimisen TV- sarjan hahmo. Luokka:Kirby Luokka:Nintendon pelihahmot Luokka:Super Smash Bros. -pelisarjan hahmot Luokka:Kuvitteelliset kuninkaalliset Luokka:Videopelien loppuvastukset en:List of Kirby characters#King Dedede Luokka:Videopelihahmot
Winchester ’73 – kohtalon ase

Winchester ’73 – kohtalon ase (Winchester ’73) on Anthony Mannin ohjaama yhdysvaltalainen lännenelokuva vuodelta 1950. Elokuvassa esiintyvät James Stewart, Shelley Winters ja Stephen McNally. Elokuvan alkuperäisenä ohjaajana oli Fritz Lang, joka jäi projektista kuitenkin sivuun. Stewart suositteli ohjaajaksi tämän jälkeen Mannia. Elokuva oli ensimmäinen, jossa näyttelijä sai osuuden lipputuloista. Tuottajalla ei ollut varaa maksaa Stewartin palkkiota. Stewart ehdotti, että hän saisi oman osuudensa lipputuloista. Järjestelystä on tämän jälkeen tullut Hollywoodissa suosittu. == Lähteet == == Aiheesta muualla == * * Luokka:Vuoden 1950 yhdysvaltalaiset elokuvat Luokka:Yhdysvaltalaiset lännenelokuvat Luokka:Yhdysvaltalaiset mustavalkoelokuvat Luokka:Anthony Mannin ohjaamat elokuvat
Parhaan tanssiohjauksen Oscar-palkinto

Parhaan tanssiohjauksen Oscar-palkinto oli Yhdysvaltain elokuva-akatemian vuosittain jakama Oscar-palkinto. Palkintoa jaettiin vuosina 1936–1938. ==Voittajat ja ehdokkaat== Alla olevassa listassa voittajat on merkitty elokuvan julkaisuvuoden mukaan. Vuosi Voittaja Elokuva ja tanssikappale Muut ehdokkaat 1935 Dave Gould Rakkauden sävel: "I've Got a Feeling You're Fooling" ja Folies-Bergère: "Straw Hat" *Busby Berkeley – Valkoinen rapsodia: "Lullaby of Broadway" ja "The Words Are in My Heart" *Bobby Connolly – Broadway Hostess: "Playboy from Paree" ja Casino de Paris: "Latin from Manhattan" *Sammy Lee – King of Burlesque: "Lovely Lady" ja "Too Good to Be True" *Hermes Pan – Top Hat: "Top Hat" *LeRoy Prinz – Herttakuningas: "Viennese Waltz" ja The Big Broadcast of 1936: "It's the Animal in Me" *B. Zemach – Kuolematon kuningatar: "Hall of Kings" 1936 Seymour Felix Ziegfeld, naisten kuningas: "A Pretty Girl Is Like a Melody" *Busby Berkeley – Kultakalat 1937: "Love and War" *Bobby Connolly – Kain ja Mabel: "1000 Love Songs" *Dave Gould – Tanssijattareksi syntynyt: "Swingin' the Jinx Away" *Jack Haskell – One in a Million: "Skating Ensemble" *Russell Lewis – Dancing Pirate: "The Finale" *Hermes Pan – Hääkarkuri: "Bojangles of Harlem" 1937 Hermes Pan Neitonen ahdingossa: "Fun House" *Busby Berkeley – Varsity Show: "The Finale" *Bobby Connolly – Ready, Willing and Able: "Too Marvelous for Words" *Dave Gould – Päivä kilpa-ajoissa: "All God's Children Got Rhythm" *Sammy Lee – Ali Baba tulee kaupunkiin: "Swing Is Here to Stay" *Harry Losee – Liukkaalla jäällä: "Prince Igor Suite" *LeRoy Prinz – Hawaii-öitä: "Luau" ==Lähteet== Tanssiohjaus
Loving You

Loving You voi tarkoittaa seuraavia: * Loving You, Elvis Presleyn kolmas albumi vuodelta 1957 * Kiihkeitä rytmejä (engl. Loving You), Elvis Presleyn tähdittämä elokuva vuodelta 1957.
Rijswijk

Rijswijk on Alankomaissa, Etelä-Hollannin provinssissa sijaitseva kunta. Asukkaita kunnassa on 46 702 (31.12.2008) ja väestötiheys on 3 324 as./km². Kunnan pinta-ala on 14,48 neliökilometriä, josta vettä on 0,43 km². Rijswijkin pormestari on Ineke van der Wel-Markerink. Kunnan keskuspaikka on samanniminen kuin kuntakin. Rijswijkin naapurikunnat ovat Leidschendam-Voorburg koillisessa, Pijnacker-Nootdorp idässä, Delft etelässä, Westland lounaassa ja Haag luoteessa. Rijswijkin ystävyyskaupungit ovat Beroun Tšekissä ja Condega Nicaraguassa. Rijswijkissä järjestetään vuosittain jokaisena syyskuun lauantaina Herfstpop-niminen musiikki- ja tanssifestivaali. Tapahtuma järjestetään Wilhelminapark-nimisessä puistossa. Rijswijkissä on monia ravintoloita, jotka tarjoavat esimerkiksi kreikkalaista, turkkilaista ja indonesialaista ruokaa. Lisäksi kunnassa toimii kahviloita ja ulkoilmakahviloita, joista jotkut ovat talvisinkin auki. Rijswijkin nähtävyyksiin kuuluvat muun muassa Oude Kerk eli "vanha kirkko" ja St. Boniface -kirkko. == Historia == Rijswijkin alueella on ollut asutusta jo 6 000 vuotta sitten. Rijswijkistä on löydetty muun muassa tältä ajalta peräisin olevia eläinten luita ja ruukunsirpaleita. Myös Rooman valtakunnan aikana kunnan alueella tiedetään olleen asutusta, mutta se hävisi noin vuoden 270 jaa. tienoilla. Alue, jolla nykyinen Rijswijk sijaitsee, oli alun perin ruohomaata. Rijswijkin alueelle saapui jälleen 700- ja 1100-luvuilla asukkaita, jotka ottivat osan ruohomaasta käyttöönsä. Nämä asukkaat rakensivat nykyisen Oude Kerkin paikalle pienen pyhälle Bonifatiukselle omistetun kirkon. Rijswijkin väkiluku oli vuoden 1500 tienoilla noin 500 ja pääasiassa asukkaat olivat karjankasvattajia. Rijswijkin alueella oli aikoinaan jopa neljä linnaa ja linnoitusta. Vuonna 1697 Rijswijkin Huis Ter Nieuwburg -palatsissa allekirjoitettiin "Rijswijkin rauha". Rauhaan päättyi yhdeksänvuotinen sota. 1800-luvun lopulla ja 1900-luvun alussa Rijswijk kasvoi voimakkaasti Oude Kerkin ympäristöön. Cromvlietin ja Leeuwendaalin alueet rakennettiin 1930-luvulla. Saman vuosikymmenen aikana Rijswijkin väkiluku kasvoi 3 000:sta 18 000:een. Kasvu jatkui jälleen toisen maailmansodan jälkeen ja monina vuosina Rijswijk onkin ollut yksi Alankomaiden nopeimmin kasvavista kunnista. == Tunnettuja asukkaita == * Hendrik Tollens (1780–1856), runoilija * Henri ter Hall (1866–1944), poliitikko * Johan Buziau (1877–1958), koomikko ja revyyartisti * Teddy Scholten (s. 1926), vuoden 1959 Eurovision laulukilpailun voittaja * Rudolf Koumans (s. 1929), muusikko, musiikkipedagogi ja säveltäjä * Felix Thijssen (s. 1933), kirjailija * Dick Jense (s. 1949), poliitikko * Rolf Wouters (s. 1963), televisiojuontaja * Ilja Leonard Pfeijffer (s. 1968), runoilija * Richard Knopper (s. 1977), jalkapalloilija * Adi Ibrahimovic (s. 1994), DJ, tuottaja == Lähteet == == Aiheesta muualla == * Virallinen kotisivu Luokka:Etelä-Hollannin kunnat
Jalkaväkirykmentti 69 (talvisota)

Jalkaväkirykmentti 69 (JR 69) oli talvisodassa Kollaan rintamalla palvellut suomalainen rykmentti, joka oli osa 23. divisioonaa. Rykmentin komentajana toimi everstiluutnantti Kaarlo Raunio ja se koottiin maan eri puolilta sotatalvena siviilistä asepalvelukseen kutsutuista miehistä.Palolampi, s. 213 Rykmentti kävi talvisodan viimeisinä viikkoina niukoin varustein ja ammuksin kiivaita taisteluita venäläisylivoimaa vastaan ja onnistui osaltaan pitämään Kollaan suomalaisilla. == Lähteet == *Erkki Palolampi: Kollaa kestää. WSOY 1990. ISBN 951-0-16034-2 === Viitteet === Luokka:Talvisodan suomalaiset jalkaväkirykmentit
Singapore Flyer

pienoiskuva|Singapore Flyer pienoiskuva|Kapseli sisältä Singapore Flyer on maailman kolmanneksi suurin maailmanpyörä. Se on 165 metriä korkea ja sijaitsee Singaporen Marina Bayn alueella. Singapore Flyer valmistui vuonna 2008 ja oli maailman suurin maailmanpyörä vuoteen 2014 saakka, jolloin kolmisen metriä korkeampi High Roller otettiin käyttöön Las Vegasissa. == Lähteet == == Aiheesta muualla == Luokka:Maailmanpyörät Luokka:Singaporen rakennukset ja rakennelmat
Ángel Maturino Reséndiz

Ángel Maturino Reséndiz (1. elokuuta 1959 – 27. kesäkuuta 2006) oli "rautatietappajana" tunnettu sarjamurhaaja, jonka epäiltiin murhanneen ainakin viisitoista ihmistä Yhdysvalloissa. Useat murhat tapahtuivat rautatien läheisyydessä. Reséndiz oli FBI:n kymmenen etsityimmän rikollisen listalla. Heinäkuussa 1999 Resendizin sisar suostutteli tämän antautumaan poliisille. Hänet tuomittiin kuolemaan Claudia Bentonin raiskauksesta ja murhasta ja teloitettiin Teksasissa myrkkyruiskeella kesäkuussa 2006. == Lähteet == Luokka:Meksikolaiset murhaajat Luokka:Sarjamurhaajat Luokka:Murhasta teloitetut Luokka:Vuonna 1959 syntyneet Luokka:Vuonna 2006 kuolleet Luokka:Texasin teloittamat henkilöt
Rijswijk (täsmennyssivu)

Rijswijk tarkoittaa seuraavia asioita: * Rijswijk, kunta Etelä-Hollannin provinssissa Alankomaissa * Rijswijk, asutuskeskus Burenin kunnassa Gelderlandin provinssissa Alankomaissa * Rijswijk, asutuskeskus Woudrichemin kunnassa Pohjois-Brabantin provinssissa Alankomaissa * Rijswijkin rauha (myös Ryswickin rauha), vuonna 1697 solmittu, yhdeksänvuotisen sodan päättänyt rauha
Talo joen rannalla

Talo joen rannalla (House by the River) on Fritz Langin ohjaama yhdysvaltalainen film noir -elokuva vuodelta 1950. Elokuva perustuu A. P. Herbertin romaaniin The House by the River, josta käsikirjoituksen on tehnyt Mel Dinelli. Elokuvan pääosissa näyttelevät Louis Hayward, Jane Wyatt ja Lee Bowman Langin edellinen elokuva Salaisuus oven takana oli menestynyt taloudellisesti huonosti, ja hänen arvostuksensa oli vähentynyt. Talo joen rannalla oli pienempi b-elokuva. Se tuotti Yhdysvalloissa suhteellisen hyvin, mutta ei päässyt laajaan levitykseen Amerikan ulkopuolella, joten se on Langin vähemmän tunnettuja elokuvia.McGilligan, s. 369 Elokuvan tapahtumat sijoittuvat joen rannalle. Kirjailija Stephen Byrne työskentelee rannalla olevassa talossa. Hänellä on sisäkkö, jota hän lähentelee. Kun nainen vastustaa, hän kuristaa tämän hengiltä. Kriitikko löytää elokuvasta useita yhtäläisyyksiä elävään elämään. Byrnen veli on jalkapuoli, Langin veli sairasti psoriasista. Byrne on samalla tavalla julman omahyväinen kuin mistä Langia moitittiin. Byrnen ja hänen vaimonsa suhdetta häiritsevät aviorikokset samalla tavalla kuin Langin ja hänen vaimonsa. Lisäksi Langin vaimo kuoli epäselvissä oloissa, poliisitutkinnan mukaan ampumalla itseään rintaan, mutta myöhemmin on huhuttu Langin syyllisyydestä.Timo Peltonen, Syyllisyys velloo kahteen suuntaan, Helsingin Sanomat 11.3.2012 sivu C 15 == Kritiikki == Jänteväksi pienten puitteiden rikosmelodraamaksi luonnehditussa elokuvassa sävellaji on viritetty synkäksi. Häikäilemättömän tyypin nostamista keskeiseksi on pidetty mielenkiintoisena ratkaisuna, ja kritiikissä kaivattiinkin enemmän kuvausta päähenkilön mielenliikeistä ja motiiveista.Lauri Lehtinen, Talo joen rannalla, Tv-maailma, 10/2012 sivu 9 Elokuvan halpuus näkyy monissa kohdin, esimerkiksi lavasteissa, mutta kriitikko toteaa, että se jää taka-alalle elokuvan edetessä. Muun muassa joen käytössä on hienosti toteutettua symboliikkaa. Edestakaisin vellova vuorovesi kuvastaa pelkoa kiinnijäämisestä ja toisaalta julkisuuden tuottamasta riemusta ja epäilysten onnistuneesta torjunnasta. == Näyttelijät == == Lähteet == * === Viitteet === == Aiheesta muualla == * Luokka:Vuoden 1950 yhdysvaltalaiset elokuvat Luokka:Film noir -elokuvat Luokka:Fritz Langin ohjaamat elokuvat Luokka:Yhdysvaltalaiset mustavalkoelokuvat
Signals

Signals on kanadalaisen rockyhtye Rushin yhdeksäs studioalbumi. Albumi julkaistiin vuonna 1982. Albumin tunnetuin kappale on sen avausraita "Subdivisions" == Kappaleet == # # # # # # # # == Kokoonpano == * Geddy Lee – laulu, bassokitara, syntetisaattori * Alex Lifeson – kitarat * Neil Peart – rummut, lyömäsoittimet == Arviot == * Allmusic: http://www.allmusic.com/album/r17139 == Lähteet == == Aiheesta muualla == * Signals discogs.com -sivustolla Luokka:Rushin albumit Luokka:Vuoden 1982 albumit
Reicheltia halsteadi

Reicheltia halsteadi on meressä elävä pallokala. Se on sukunsa ainoa laji. == Ulkonäkö ja koko == R. halsteadi jää noin 16 cm pitkäksi. == Levinneisyys ja elinympäristö == R. halsteadi elää Tyynenmeren lounaisosassa. Sitä on tavattu vain Australian keskiosan itäosasta. Se elää hiekkapohjaisilla alueilla juuri rannan aaltojen murtumisalueen tavoittamattomissa. == Lähteet == Luokka:Pallokalat
Bredtvetin keskitysleiri

Bredtvetin keskitysleiri oli Saksan Osloon Norjan miehityksen aikana perustama keskitysleiri, jonka tilat olivat alun perin toimineet sisäoppilaitoksena. Syksyllä 1941 saksalaiset muuttivat sen keskitysleiriksi. Leiri oli käytössä sodan loppuun asti. Siellä pidettiin jonkun verran juutalaisia, mutta lähinnä sinne vietiin hallinnon vastustajia. Keskitysleirin tiloissa toimii nykyisin naisvankila. == Katso myös == *Luettelo natsien keskitysleireistä == Lähteet == Luokka:Saksalaiset keskitysleirit toisen maailmansodan aikana Luokka:Norjan historia Luokka:Oslon rakennukset ja rakennelmat Luokka:Oslon historia
Dodge WC-62

Dodge WC-62 "Weapon Carrier" 6x6 on raskas kuljetusauto, jossa on tilaa kymmenelle miehelle. 3,7-litrainen moottori tuotti 92 hevosvoimaa. WC-62:ta valmistettiin vuodesta 1942 toisen maailmansodan päättymiseen saakka. == Lähteet == *hs.fi/autot == Aiheesta muualla == WC-62 fr:Dodge WC#Dodge WC-62
Hangon teatteritreffit

Hangon Teatteritreffit () on Suomen suurin ruotsinkielinen teatterifestivaali. Tapahtuma järjestetään vuosittain kesäkuussa Hangossa. Ohjelmassa on neljän päivän aikana noin 30-40 esitystä, sekä aikuisille että lapsille. Teatteritreffien yhteydessä järjestetään myös keskusteluja sekä työpajoja. Ohjelman laatii Hangö teaternträff rf -yhdistyksen hallitus. Esitykset ovat enimmäkseen suomalaisten teatteriryhmien ruotsinkielisiä esityksiä. Mukana on myös suomenkielistä ja ulkomaalaista teatteria.Hangö 18de Teaterträff, Produforum – Hangö Teaterträff, 2009 Hangon teatteritreffit järjestettiin ensimmäistä kertaa vuonna 1991. Silloin teatterityöntekijät järjestivät pienoisfestivaalit Hangon makasiineissä, jotta pääsisivät näkemään toistensa esitykset. Nykyään Hangon teatteritreffit vetävät noin 3 000 hengen yleisön, mikä tekee tapahtumasta Suomen suurimman ruotsinkielisen teatteritapahtuman. Hangon teatteritreffeillä myönnetään joka vuosi Antonia-palkinto esitykselle, joka edustaa taiteellista rohkeutta ja moninaisuutta suomenruotsalaisessa teatterissa. == Lähteet == Luokka:Suomen teatteritapahtumat Luokka:Hangon kulttuuri
Allopurinoli

Allopurinoli (C5H4N4O) on orgaaninen yhdiste. Allopurinolia käytetään veren korkean virtsahappopitoisuuden, hyperurikemian, ja sen seurauksien kuten kihdin hoidossa. ==Synteesi== Allopurinolia voidaan valmistaa käyttämällä lähtöaineina 3-aminopyratsoli-4-karboksamidia tai 3-amino-4-etoksikarbonyylipyratsolia. Molemmista saadaan allopurinolia antamalla niiden reagoida formamidin kanssa. == Vaikutusmekanismi == Allopurinolin käyttö kihdin hoidossa perustuu virtsahappoa tuottavan entsyymin ksantiinioksidaasin toiminnan haittaamiseen. Allopurinoli itsessään metaboloituu noin kahdessa tunnissa ksantiinioksidaasin vaikutuksesta, mutta sen aineenvaihduntatuote alloksantiini eli oksipurinoli sen sijaan estää tehokkaasti ksantiinioksidaasin toimintaa. Allopurinoli on yksi yleisimmistä kihtilääkkeistä sen hyvän tehon vuoksi. Lisäksi aine aiheuttaa sivuoireita harvoin. == Sivuvaikutukset ja yhteiskäyttö muiden lääkkeiden kanssa == Allopurinolin sivuvaikutukset ovat varsin harvinaisia. Oireina saattaa esiintyä iho-oireita, kuten ihottumaa. Vakavampia, mutta erittäin harvinaisia sivuvaikutuksia ovat eosinofilia ja maksavauriot. Allopurinoli voimistaa atsatiopriinin ja merkaptopuriinin vaikutusta, joten niiden käyttöä tulee vähentää, jos niitä käytetään samanaikaisesti allopuriinin kanssa. Allopurinolin ja kaptopriilin yhteiskäyttö voi johtaa erittäin vakavaan Stevens–Johnsonin oireyhtymään. Etakryynihappo heikentää allopurinolin tehoa. == Lähteet == == Aiheesta muualla == *KEGG: Allopurinol *ChemBlink: Allopurinol Luokka:Lääkkeet Luokka:WHO:n tärkeimmät lääkkeet
Raitapyrstöpallokala

Raitapyrstöpallokala (Sphoeroides pachygaster) on pallokalalaji, joka elää lämpimissä merissä maapallon ympäri. Kalan pituus on tyypillisesti noin 26 cm. Se esiintyy yleensä 50-250 metrin syvyydessä. == Lähteet == Luokka:Pallokalat
Luis Medina Cantalejo

Luis Medina Cantalejo (s. 1. maaliskuuta 1964 Sevilla, Espanja) on entinen espanjalainen jalkapalloerotuomari. Espanjan pääsarjassa hän on tuomitsi vuodet 1998–2009. Kansainvälisenä erotuomarina hän toimi vuodet 2002–2009. Ensimmäisen ottelunsa pääsarjassa Cantalejo tuomitsi 30. elokuuta 1998 Real Sociedadin ja Real Oviedon välillä. Myöhemmin urallaan hän tuomitsi muun muassa Copa del Reyn finaaliottelussa. Vuoden 2006 MM-kilpailuissa hän oli ainoa espanjalainen erotuomari. Alun perin Manuel Mejuto Gonzálezin piti tuomita MM-kilpailuissa, mutta hänen avustavat erotuomarinsa eivät läpäisseet kuntotestejä. Täten Cantalejo korvasi Mejuto Gonzálezin.23 referees from 21 countries FIFA. Viitattu 27.4.2009. MM-kilpailuissa Cantalejo tuomitsi yhteensä neljä ottelua: kaksi alkulohkojen ottelua, yhden neljännesvälieräottelun ja yhden puolivälieräottelun. Hän toimi myös neljäntenä tuomarina finaaliottelussa, joka käytiin Italian ja Ranskan välillä. Cantalejo on tuominnut myös urallaan "El Clásicossa", jossa kohtaavat Real Madrid ja Barcelona. Kausi 2008–2009 jäi hänen erotuomariuransa viimeikseksi. Hän tuomitsi Copa del Reyn finaaliottelun sekä 7. toukokuuta 2009 pelatun Uefa-cupin finaaliottelun, joista jälkimmäinen jäi hänen uransa viimeiseksi.El árbitro Medina Cantalejo cuelga el silbato y la camiseta El Mundo. Viitattu 22.2.2010. == Lähteet == Luokka:Espanjalaiset jalkapallotuomarit Luokka:Vuonna 1964 syntyneet Luokka:Elävät henkilöt
Antonia-palkinto

Antonia-palkinto () on taiteellisista ansioista myönnettävä suomenruotsalainen teatteripalkinto, joka jaetaan Hangon teatteritreffien yhteydessä. Voittaja edustaa taiteellista rohkeutta ja moninaisuutta suomenruotsalaisessa teatterissa. Ensimmäinen Antonia-palkinto jaettiin vuonna 2006. Palkintoraati valitsee voittajan koko näytäntövuoden suomenruotsalaisesta ohjelmistosta. Hangon teatteritreffien hallitus nimeää raadin puheenjohtajan, joka puolestaan valitsee raadin muut jäsenet. Raadin kokoonpano on salainen, kesäkuun palkinnonjakoon saakka. Raati koostuu joka vuosi eri ryhmistä. Antonia- palkintoa ovat olleet jakamassa muun muassa kriitikot, yleisö sekä näyttelijät.Hangon teatteritreffit, lehdistötiedote, lauantaina 7.6.2008. Antonia-palkinto on nimetty Hangon teatteritreffin perustajan, animaatio- ohjaajan sekä taiteilijan Antonia Ringbomin mukaan. == Palkinnot vuosittain == 2009 Raati koostuu näytelmäkirjailijoista.http://www.hangoteatertraff.org/press.html 2008 Teatteri: Svenska teatern Näytelmä: Vittra Käsikirjoitus: Margaret Edson Ohjaaja: Ulrika Bengts Ensi-ilta: 17.1.2008 ”Valitsimme Vittran, koska se on vahva ja runollinen teksti, joka käsittelee, ei enempää tai vähempää kuin elämää ja kuolemaa. Ohjaus on kokonainen ja älykäs. Esitys osoittaa rohkeutta tarttua vaikeaan aiheeseen, myös mustan huumorin kautta. Pääroolitulkinta on loistava ja vivahteikas - eheän ensembletyöskentelyn kärkenä.”http://www.teatteri.org/info/tinfotiedote23_08.html Näyttelijäraati, puheenjohtaja Paul Olin Pääroolissa nähtiin Hellen Willberg professori Bearingina. Nominoidut esitykset 2008: ”Das Fliegende Spektakel” (Fisches Nachtgesang ja Wasa Teater), ”Brevet från Sibirien” (Lilla Teatern), ”Vittra” (Svenska Teatern), ”Caligula” (Viirus), ”Hamlet” (Nya Rampen ja Wasa Teater) ja ”Perfekt” (Teater 90 °).http://yle.fi/svenska/nyheter/sok.php?id=131197&lookfor;=&sokvariant;=arkivet&advanced;=yes&antal;=10 2007 Teatteri: Teater 90 ° & Sirius Teatern Näytelmä: Valerie Jean Solanas ska bli president i Amerika http://www.universum.fi/sirius/produktioner/index_html Käsikirjoitus: Sara Stridsberg Ohjaaja: Maria Lundström Yleisöraati 2006 Teatteri: Viirus Näytelmä: No Reaturn Ohjaaja: Cezaris Raadin mukaan No Return on muistutus teatterin sisimmästä olemuksesta. Se osoittaa, kuinka hyvä kertomus voi tarjota yleisölle odottamattoman maagisen teatterielämyksen. Lisäksi näytelmä romuttaa psykologisen realismin diktatuuria suomenruotsalaisessa teatterissa.http://www.turunsanomat.fi/kulttuuri/?ts=1,3:1005:0:0,4:5:0:1:2006-06-11,104:5:384733,1:0:0:0:0:0: Kriitikkoraati, puheenjohtaja Tomas Jansson ==Lähteet== * Turun Sanomat * Tinfo tiedote * YLE nyheter * Hangö Teaterträff * Universum ===Viitteet=== Luokka:Suomalaiset taide- ja kulttuuripalkinnot Luokka:Teatteripalkinnot
Pelagocephalus marki

Pelagocephalus marki on meressä elävä pallokala. Se on sukunsa ainoa laji. == Ulkonäkö ja koko == P. marki jää noin 12 cm pitkäksi. == Levinneisyys ja elinympäristö == P. marki elää Tyynenmeren lounaisosassa Uuden-Seelannin lähivesillä, sekä Atlantin kaakkoisosassa lähellä Etelä-Afrikkaa. == Lähteet == Luokka:Pallokalat
Liv Lindeland

Liv Lindeland (s. 7. joulukuuta 1945 Norja) on norjalainen entinen valokuvamalli, näyttelijä ja Playboy-tyttö. Lindeland oli Playboyn tammikuun 1971 Playmate of the Month ja vuoden 1972 Playmate of the Year. Hän oli näyttelijä-tanssija Cyd Charissen miniä. ==Aiheesta muualla== *Liv Lindeland Playboy.com:issa * Luokka:Playboyn Playmatet Luokka:Norjalaiset näyttelijät Luokka:Vuonna 1945 syntyneet Luokka:Elävät henkilöt
Tradenomilakki

right|thumb|Tradenomiliiton tradenomilakki Tradenomilakki on päähine, joka on suunniteltu vain tradenomeille. Lakkia voivat käyttää sekä valmistuneet tradenomit että tradenomiopiskelijat. Lakin kupu on valkoinen ja panta harmaa, johon on kiinnitetty kullattu tradenomilyyra. Lakissa on myös vihreä/hopeinen tupsu, joka on kiinnitetty kuvun lisäksi myös lipan viereen. ==Lähteet== ==Aiheesta muualla== * Tradenomilakki TRAL:n sivuilla Luokka:Oppiarvoon liittyvät päähineet
Wolfheart (albumi)

Wolfheart on portugalilaisen Moonspell-metalliyhtyeen ensimmäinen studioalbumi, joka julkaistiin vuonna 1995. Sen kappaleet on laulettu englanniksi lukuun ottamatta kappaleita Trebaruna ja Ataegina sekä kappaleen Alma Mater kertosäettä, jotka ovat portugalinkielisiä. Trebaruna ja Ataegina ovat lusitanialaisen mytologian jumalattarien nimiä. == Kappalelista == # # # # # # # # # == Kokoonpano == * Langsuyar (Fernando Ribeiro) – laulu * Ares – basso * Mike (Miguel Gaspar) – rummut * Passionis (Pedro Paixão) – koskettimet * Mantus – kitara * Tanngrisnir - kitara, taustalaulu == Aiheesta muualla == * Moonspellin kotisivu * * Luokka:Vuoden 1995 esikoisalbumit Luokka:Moonspellin albumit
Anne B. Ragde

thumb|Anne B. Ragde 2010. Anne B. Ragde (s. 3. joulukuuta 1957 Odda) on norjalainen kirjailija, joka on saanut maailmanmainetta trilogiansa ensimmäisen osan Berliininpoppelit ansiosta. Ragden esikoisteos, lastenkirja Hallo! her er jo!, ilmestyi 1986. Sittemmin hän on kirjoittanut useita lasten- ja nuortenkirjoja, muun muassa Sigrid Undsetin elämäkerran, josta hän sai Bragen palkinnon. Hänen ensimmäinen teoksensa aikuisille, En tiger for en engel, ilmestyi 1990. Sen jälkeen häneltä on ilmestynyt useita romaaneja, rikosromaaneja ja novellikokoelmia. Hänen romaaninsa Berlinerpoplene (suom. Berliininpoppelit, 2009)Berlin poplars sai lämpimän vastaanoton niin lukijoilta kuin kriitikoiltakin. Sitä on myyty norjassa yli 250 000 kappaletta, ja se on käännetty yli 15 kielelle. Financial Timesissa se sai myönteisen vastaanoton, ja jatko-osat Eremittkrepsene (suom. Erakkoravut)Hermit crabs ja Ligge i grønne enger (Vihreät niityt)Pastures green olivat yhtä suuri menestys. Trilogiasta on tehty televisiosarja, jonka näki Norjan televisiossa yli miljoona katsojaa. Ragde jatkoi trilogiaansa, ja se sai neljännen osan Perintötila vuonna 2017. Viides osa Elämänrakentajat ilmestyy vuonna 2018. ==Berliininpoppelit== Kertomuksen päähenkilöinä ovat Neshovin veljekset, joista vanhin Tor pitää sikatilaa ja asuu vanhempiensa kanssa. Keskimmäinen veli Margidon viettää poikamieselämää ja työskentelee hautausurakoitsijana. Nuorin pojista on sisustussuunnittelija Erlend, elämännautiskelija, jolla on miesystävä Kööpenhaminassa. Veljekset ja vanhimman veljen tytär tapaavat ensimmäisen kerran pitkään aikaan kokoontuessaan äitinsä kuolinvuoteelle. Teosta sävyttää musta anarkistinen huumori. ==Suomennetut teokset== * * * * * *Perintötila. (Alltid tilgivelse). Suomentanut Katriina Huttunen. Helsinki: Tammi, 2017. ISBN 978-951-31-9451-2. *Elämänrakentajat. Suomentanut Katriina Huttunen. Helsinki: Tammi, 2018. Ilmestyy elokuussa 2018. ==Lähteet== *Anne B. Ragden elämäkerta === Viitteet === == Aiheesta muualla== * Luokka:Norjalaiset kirjailijat Luokka:Vuonna 1957 syntyneet Luokka:Elävät henkilöt
Natriumhypokloriitti

Natriumhypokloriitti on kemiallinen epäorgaaninen yhdiste, jonka molekyylikaava on NaClO. Sitä käytetään valkaisuaineena ja hapettimena, ja sitä valmistetaan johtamalla kloorikaasua natriumhydroksidiliuokseen: Cl2\+ 2 NaOH → NaClO + NaCl + H2O.Laitinen ym., Yleinen ja epäorgaaninen kemia, 8. painos, 1994. ISBN 951-672-136-2 Natriumhypokloriittia käytetään selluloosan valkaisuun ja uimahallien veden desinfiointiin. Sillä on kloorimainen haju. Se liukenee veteen täysin, voi kulkeutua vesistöihin ja se on erittäin myrkyllistä vesieliöille.OVA-ohjeen tiivistelmä Työterveyslaitos Hapot tai happamasti reagoivat aineet vapauttavat natriumhypokloriitin kanssa reagoidessaan kloorikaasua (Cl2), joka on erittäin myrkyllistä. == Lähteet == == Aiheesta muualla == * Natriumhypokloriitin kansainvälinen kemikaalikortti (liuokselle, joka sisältää alle 10 paino-% aktiivista klooria) * Natriumhypokloriitin kansainvälinen kemikaalikortti(liuokselle, joka sisältää yli 10 paino-% aktiivista klooria) Luokka:Suolat Luokka:Natriumyhdisteet
Greg Page

Greg Page (25. lokakuuta 1958 Louisville, Kentucky – 27. huhtikuuta 2009 Louisville) oli yhdysvaltalainen ammattinyrkkeilijä ja WBA:n tunnustama raskaan sarjan maailmanmestari 1984–1985. Amatöörinä Page voitti kansallisen Golden Gloves -mestaruuden vuonna 1978. Ammattilaisurallaan hän voitti 19 ensimmäistä otteluaan, neljännellätoista kerralla 11. helmikuuta 1980 voitto riitti jo USBA:n raskaan sarjan mestaruuteen. Vuonna 1984 Larry Holmes luopui WBA:n maailmanmestaruudesta, jolloin Page sai mahdollisuuden otella tittelistä Tim Witherspoonia vastaan 9. maaliskuuta, mutta hävisi ottelun pistein. Uusi mahdollisuus hänelle koitti saman vuoden joulukuun 1. päivänä, jolloin hän onnistui yllättäen tyrmäämään eteläafrikkalaisen Gerrie Coetzeen Sun Cityssä. Seuraavana vuonna 29. huhtikuuta hän hävisi pistein Tony Tubbsille ja menetti maailmanmestaruutensa. Hän alkoi hävitä, mutta voitti kuitenkin tyrmäyksin vielä Mike Tysonin harjoitusottelussa. Page lopetti ottelemisen vuonna 1993 mutta palasi kehään vielä 1996 ja voittikin 14 ottelua putkeen. Ottelussa Dale Crowea vastaan 9. maaliskuuta 2001 42-vuotiaana Page sai aivoruhjeen ja vaipui koomaan. Hänelle jäi toispuolinen halvaus ja hän toipui pyörätuolikuntoiseksi. Huhtikuussa 2009 hän kuoli nyrkkeilyvamman komplikaatioihin. Greg Page otteli ammattilaisena yhteensä 76 kertaa. Hän voitti otteluista 58, joista peräti 48 tyrmäyksellä. Häviöitä kertyi 17 sekä yksi ratkaisematon. ==Lähteet== == Aiheesta muualla == *Boxrecin tilasto *Jamaican Priden artikkeli Page, Greg Page, Greg Page, Greg
SoHo

SoHo on kaupunginosa New York Cityssä Manhattanin alueella. Aiemmin taiteilijakaupunginosana tunnettu seutu on nyttemmin keskiluokkaistunut ja tullut kiinteämmäksi osaksi kaupungin keskustaa. Nimi on muodostettu paikanmääreestä, "South of Houston Street" eli Houston-kadun eteläpuoli, sanojen "South" ja "Houston" alkuosista. SoHo-nimen keksi tiettävästi taidemaalari ja insinööri Aaron Roseman 1960- ja 1970-lukujen vaihteessa. Lontoon samannimisestä rempseästä kaupunginosasta muistuttava nimi oli tarttuvampi kuin kaupungin suunnitteluviraston alueelle antama nimi "South Houston Industrial District" tai yleisesti käytössä ollut kutsumanimi "Hell's Hundred Acres".Stern et al. 1995, s.266 Kaupunginosa oli Yhdysvaltain tunnetuimpia punaisten lyhtyjen alueita Yhdysvaltain vapaussodan jälkeiseltä ajalta aina 1850–luvulle asti, jolloin aluetta alettiin kehittää pienteollisuus- ja varastoalueeksi. Lafayette-, Houston- ja Canal-katujen sekä 6. Avenuen rajoittama alue säilyi tärkeänä pienteollisuusalueena aina toisen maailmansodan päättymiseen saakka.Stern et al. 1995, s.259 SoHo kehittyi teollisuusalueesta taiteilijakaupunginosaksi 1960-luvun loppupuolella, kun New Yorkin pormestari Robert Wagnerin "Artists in Residence" -kehitysohjelma salli taiteilijoiden ateljee-asunnot vanhojen teollisuus- ja liikerakennusten ylempiin kerroksiin. Alueen valinta historialliseksi kaupunginosaksi vielä lisäsi taiteilijoiden kiinnostusta 1970-luvulla. Eniten taidegallerioita oli 1980-luvun lopulla, jolloin myös vähittäiskauppiaiden kiinnostus alueeseen heräsi. Kauppojen alueelle tulon myötä tilavuokrat nousivat pakottaen taidegalleristit muualla, pääasiassa Chelseaan. SoHon alueesta kehittyi yksi New Yorkin hienoimpien muotiliikkeiden alue ja sinne muutti taiteilijoilta vapautuneisiin loft-asuntoihin niinsanottuja juppeja. == Lähteet == === Viitteet === == Aiheesta muualla == Luokka:Lower Manhattan
Makrosykli

Makrosykli on rengasmainen makromolekyyli tai molekyylin osana oleva makromolekulaarinen rengas.IUPAC, "Gold book" Makrosyklejä esiintyy useissa biologisissa rakenteissa, esimerkiksi hemoglobiinin hemi-proteiinissa, kasvien lehtivihreässä eli klorofyllissä sekä B12-vitamiinin rakenteessa. ==Lähteet== == Aiheesta muualla == Luokka:Molekyylifysiikka
Makromolekyyli

Makromolekyyli on sellainen molekyyli, jolla on joko suhteellisen suuri molekyylimassa tai sellainen rakenne, joka sisältää paljon toistuvia rakenneyksiköitä, joilla on suhteellisen pieni molekyylimassa. Molekyylimassaa voidaan pitää suhteellisen suurena, jos yhden tai useamman rakenneyksikön poistaminen tai lisääminen ei vaikuta merkittävästi yhdisteen ominaisuuksiin (poikkeuksena tilanne, jossa molekyylin hienorakenne ratkaisee molekulaariset ominaisuudet). Jos molekyylillä tai sen osilla on suhteellisen suuri molekyylimassa tai useita toistuvia pienimassaisia yksiköitä, sitä voidaan pitää makromolekulaarisena tai polymeerisenä yhdisteenä.IUPAC, "Gold book" == Esimerkkejä == Makromolekyylisiä yhdisteitä esiintyy kaikkialla elollisessa luonnossa, ja niillä on keskeinen biokemiallinen merkitys. Sellaisia ovat esimerkiksi nukleiinihapot (DNA ja RNA), proteiinit, selluloosa ja tärkkelys. Rakenneyksikköinä ovat nukleiinihapoissa eräät yksinkertaiset sokerit ja orgaaniset emäkset sekä fosforihappo, proteiineissa aminohapot, selluloosassa ja tärkkelyksessä glukoosi. Keinotekoisesti valmistettuja makromolekyylisiä aineita ovat muovit kuten polyeteeni, polyvinyylikloridi (PVC) ja polyesterit. Niissä rakenneyksikköinä ovat eräät pienimolekyyliset orgaaniset yhdisteet. ==Lähteet== == Aiheesta muualla == Luokka:Molekyylifysiikka
Pioni (fysiikka)

Pionit eli \pi-mesonit ovat mesoneihin kuuluvia hiukkasia. Pioneita on kolme erilaista, jotka eroavat toisistaan sähkövarauksen osalta, ja niitä kuvaavat symbolit ovat π0, π+ ja π−. Ne ovat mesoneista keveimpiä ja niillä ennustetaankin olevan suuri vahvan vuorovaikutuksen vaikutusala. Pionit kuuluvat muiden mesonien tavoin hadroneihin. Nykyisen käsityksen mukaan pionit koostuvat yhdestä kvarkista ja yhdestä antikvarkista. == Historia == Pionien olemassaolon ennusti japanilainen hiukkasfyysikko Hideki Yukawa vuonna 1935, jolloin hän esitti idean vahvaa vuorovaikutusta välittävästä hiukkasesta, jota nykyään kutsutaan pioniksi. Ensimmäinen kokeellinen todiste pionin olemassaolosta löydettiin, kun vuonna 1947 brittiläinen ydinfyysikko Cecil Powell Bristolin yliopistosta alaisineen suoritti korkeaenergisen kosmisen säteilyn tutkimusta ydinreaktion valokuvausmenetelmällä. He havaitsivat π+\- ja π−-pionit. Myöhemmin havaittiin π0-pionit hiukkaskiihdytinkokeissa. == Ominaisuudet == === Rakenne === Koska pionit koostuvat kvarkeista, ne kuuluvat hadroneista muodostuvaan ”hiukkasperheeseen”. Pionit kuuluvat mesoneihin, sillä ne koostuvat yhdestä kvarkista ja yhdestä antikvarkista, kun taas toinen hadronien ryhmä, baryonit, muodostuu kolmesta kvarkista. Pionien spinluku on nolla, joten ne kuuluvat myös bosoneihin. === Pionien hajoaminen === Pionien elinaika on melko lyhyt, ja ne hajoavat nopeasti heikon vuorovaikutuksen johdosta muiksi hiukkasiksi. Yleisimmin pioni hajoaa myoniksi ja sen antineutriinoksi tai antimyoniksi ja myonin neutriinoksi. π+\- ja π−-pionien säteilyä voidaan kuvata hajoamisyhtälöillä :\pi^- \rightarrow \mu^- + \vec{ u}_{\mu} :\pi^+ \rightarrow \mu^+ + u_{\mu}, missä \scriptstyle \mu on myoni, \scriptstyle \mu^+antimyoni, \scriptstyle u_{\mu} myonin neutriino ja \scriptstyle \vec{ u}_{\mu} myonin antineutriino. Harvinaisempi hajoamismoodi π+\- ja π−-pioneille on hajoaminen elektroniksi ja tämän antineutriinoksi tai positroniksi ja elektronin neutriinoksi. Tällaista hajoamista kuvataan yhtälöillä :\pi^- \rightarrow e^- + \vec{ u}_{e} :\pi^+ \rightarrow e^+ + u_{e}, missä \scriptstyle e on elektorni, \scriptstyle e^+ positroni, \scriptstyle u_{e} elektronin neutriino ja \scriptstyle \vec{ u}_e elektronin antineutriino. Neutraali pioni π0 hajoaa muiksi hiukkasiksi sähkömagneettisen vuorovaikutuksen takia. Yleisin neutraalin pionin hajoamismoodi on siroaminen kahdeksi fotoniksi :\pi^0 \rightarrow \gamma + \gamma, missä \gamma on fotoni. Harvinaisempi neutraalin pionin hajoamismoodi on säteily elektroniksi, positroniksi ja fotoniksi: :\pi^0 \rightarrow e^- + e^+ + \gamma. == Lähteet == Luokka:Mesonit
Appenzellin Alpit

Appenzellin Alpit on Läntisiin Alppeihin kuuluva vuoristoalue, joka sijaitsee Sveitsissä, Appenzell Ausserrhodenin, Appenzell Innerrhodenin ja Sankt Gallenin kantonien alueella. Korkein huippu on 2 502 metriä merenpinnan tasoa korkeampi Säntis. Appenzellin Alpit jakautuvat kuuteen pienempään vuoriston osaan: * Alpstein, keskinen ryhmä, korkein huippu: Altmann (2 435 m) * Alpstein, pohjoinen ryhmä, korkein huippu: Säntis (2 502 m) * Alpstein, eteläinen ryhmä, korkein huippu: Roslen- tai Saxerfirst (2 151 m) * Alviergruppe, korkein huippu: Gamsberg (2 385 m) * Churfirsten, korkein huippu: Hinterrugg (2 306 m) * Speer–Mattstock, korkein huippu: Speer (1 950 m) Appenzellin Alppien alueella on monia hiihtokohteita, niistä suosituimpia ovat Chäserrugg ja Kronberg. == Huippuja == Nimi Korkeus (m) Korkeus (m) Säntis 2 502 Girenspitz 2 448 Altmann 2 436 Gamsberg 2 385 Fulfirst 2 384 Wildhuser Schafberg 2 373 Wisswand 2 346 Alvier 2 343 Hinterrugg 2 306 Brisi 2 279 Frümsel 2 267 Zuestoll 2 235 Margelchopf 2 163 Silberplatten 2 158 Schibestoll 2 136 Leistchamm 2 101 Gamser Rugg 2 076 Kreuzberge 2 065 Lütispitz 1 987 Speer 1 950 Mattstock 1 936 Schäfler 1 924 Federispitz 1 865 Gonzen 1 830 Hoher Kasten 1 795 Gulmen 1 789 Stockberg 1 781 Kronberg 1 663 Ebenalp 1 640 Hochalp 1 521 == Lähteet == Luokka:Alppien vuoristot Luokka:Sveitsin vuoristot
Ykkösen kausi 2009

Ykkösen kausi 2009 oli vuonna 1973 perustetun Ykkösen 37. kausi. Ykköseen osallistui 14 joukkuetta ja joukkueet pelasivat 26 ottelua. Kaudella 2009 Ykkösen voitti AC Oulu, joka nousi Veikkausliigaan. Toiseksi sijoittunut KPV karsi liigapaikasta JJK:n kanssa, ja viimeiseksi jääneet TP-47, Atlantis FC ja FC Kiisto tippuivat Kakkoseen. Ykkösen maalikuningas kaudella 2009 oli 19 maalilla FC Hämeenlinnan Pekka Sihvola. == Joukkueet == * AC Oulu * Atlantis FC (Helsinki) * FC Hämeenlinna * JIPPO (Joensuu) * FC Kiisto (Vaasa) * Klubi 04 (Helsinki) * FC KooTeePee (Kotka) * KPV (Kokkola) * PK-35 (Vantaa) * FC PoPa (Pori) * PS Kemi * TPV (Tampere) * TP-47 (Tornio) * FC Viikingit (Helsinki) Kaudeksi 2009 Veikkausliigasta Ykköseen tippui FC KooTeePee, ja Kakkosesta Ykköseen nousivat Klubi 04, FC PoPa ja FC Kiisto. == Sarjataulukko == * AC Oulu nousi Veikkausliigaan. * KPV karsi liigapaikasta JJK:n kanssa. JJK säilytti paikkansa Veikkausliigassa yhteismaalein 5–3. :*KPV – JJK 2–3 :*JJK – KPV 2–1 * TP-47, Atlantis FC ja FC Kiisto tippuivat Kakkoseen. == Parhaat maalintekijät == Pelaaja O M 1\. Pekka Sihvola FC Hämeenlinna 25 19 2\. Donewell Yobe AC Oulu 24 14 3\. Daniel Nwoke TPV 24 13 4\. Juho Lehtonen FC PoPa 21 12 5\. Tim Johansson PS Kemi 26 11 6\. Frank Jonke AC Oulu 20 10 7\. Tom Melarti FC PoPa 23 10 8\. Petteri Kaijasilta PK-35 20 9 Johannes Westö Klubi 04 20 9 10\. Eero Peltonen FC Viikingit 24 9 11\. Petteri Rönkkö JIPPO 26 9 == Yleisömäärät == Joukkue O Yht. Ka. 1\. AC Oulu 13 21 234 1 633 2\. FC PoPa 13 14 131 1 087 3\. FC KooTeePee 13 13 298 1 023 4\. FC Viikingit 13 13 152 1 012 5\. TP-47 13 9 610 739 6\. PS Kemi 13 9 259 712 7\. KPV 13 8 093 623 8\. FC Hämeenlinna 13 7 340 565 9\. TPV 13 6 070 467 10\. JIPPO 13 5 234 403 11\. PK-35 13 4 706 362 12\. Klubi 04 13 4 221 325 13\. Atlantis FC 13 3 799 292 14\. FC Kiisto 13 2 779 214 YHTEENSÄ 182 122 926 675 == Veikkauspörssi == Pelaaja P 1\. Mika Lähderinne KPV 32 2\. Pekka Sihvola FC Hämeenlinna 31 3\. Mika Nurmela AC Oulu 27 == Kuukauden pelaajat == * Toukokuu 2009: Juho Lehtonen FC PoPa * Kesäkuu 2009: Mika Nurmela AC Oulu * Heinäkuu 2009: Mika Lähderinne KPV * Elokuu 2009: Eero Peltonen FC Viikingit * Syyskuu 2009: Petteri Rönkkö JIPPO == Lähteet == * === Viitteet === Luokka:Ykkösliigan kaudet Luokka:Jalkapallosarjojen kausi 2008–2009/2009
Helsingin pelastusliitto

Helsingin Pelastusliitto ry (HELPE ry) on pelastusalan kattojärjestö Helsingissä toimiville, paloturvallisuustyön ja väestönsuojelutyön rekisteröidyille yhdistyksille. HELPE on yleishyödyllinen kansalaisjärjestö, jonka tavoitteena on edistää helsinkiläisten omatoimista varautumista ihmisten, omaisuuden ja ympäristön turvaamiseen normaali- ja poikkeusoloissa. HELPE perustettiin joulukuussa 1992 yhdistämään vapaaehtoinen väestönsuojelu- ja paloturvallisuustyö Helsingissä. HELPE:n tärkeä yhteistyökumppani on Helsingin kaupungin pelastuslaitos. Helpe ry:n toiminnanjohtajana toimii Olli- Veikko Kurvinen ja hallituksen puheenjohtajana Mika Paavilainen Laajasalon VPK:sta. HELPE kuuluu jäsenjärjestönä Suomen Pelastusalan Keskusjärjestöön. HELPE:n jäseniä ovat Helsingin kaupunki, Helsingin Väestönsuojeluyhdistys HVSSY, Helsingin sopimuspalokunnat eli VPK:t (Helsingin VPK, Haagan VPK, Laajasalon VPK, Lauttasaaren VPK, Malmin VPK, Marjaniemen VPK, Oulunkylän VPK, Pakinkylän VPK, Pitäjänmäen VPK, Puistolan VPK, Pukinmäen VPK, Tammisalon VPK, Tapanilan VPK, Vanhan Käpylän VPK ja Vuosaaren VPK), Niinisaaren TPK, sekä Arctech Helsinki Shipyard TPK. Lisäksi HELPE ry:n kannatusjäsenenä toimii Arctech Helsinki Shipyard Oy. HELPE sijaitsee Helsingin väestönsuojelun johtokeskuksen kalliosuojassa, osoitteessa Lääkärinkatu 3. == Helsingin pelastusliitto HELPE Oy == Helsingin pelastusliitto HELPE Oy perustettiin vuonna 2002. HELPE Oy:n tarkoituksena on pääkaupungin yritysturvallisuuden kehittäminen koulutuksen ja konsultoinnin keinoin sekä varojen hankkiminen Helsingin pelastusalan aatteelliselle järjestötyölle. Helsingin pelastusliitto ry omistaa HELPE Oy:n sataprosenttisesti. HELPE Oy:lle siirtyi HELPE ry:n harjoittama yritysturvallisuuskoulutus. HELPE Oy kouluttaa yritysten suojeluorganisaatioita, järjestää erilaisia turvallisuuskorttikoulutuksia sekä ja konsultoi, suunnittelee ja kouluttaa yritysten turvallisuussuunnitelmien tekemisen. == Lähteet == * Helsingin pelastusliitto ry:n internet-sivut Luokka:Helsinkiläiset järjestöt Luokka:Palo- ja pelastustoimi
Tom Hamilton

Thomas "Tom" William Hamilton (s. 31. joulukuuta 1951 Colorado Springs, Colorado) on yhdysvaltalainen muusikko, joka tunnetaan parhaiten Aerosmithin basistina. Hamilton harrasti pienenä kitaran soittamista. Luokka:Yhdysvaltalaiset basistit Luokka:Vuonna 1951 syntyneet Luokka:Elävät henkilöt
Roger King

Robert King (22. elokuuta 1944 New Jersey - 8\. joulukuuta 2007 Boca Raton, Florida) oli yhdysvaltalainen yritysjohtaja ja televisioalan vaikuttaja. Hän toimi isänsä Charles Kingin vuonna 1964 perustaman televisio-ohjelmien syndikointia harjoittaneen King World Productionsin hallituksen puheenjohtajana vuodesta 1972 alkaen. CBS osti King Worldin vuonna 2000, jolloin King siirtyi vastaamaan CBS:n koti- ja ulkomaan syndikoinnista. King Worldin syndikoimiin ohjelmiin kuuluivat muun muassa Wheel of Fortune, Jeopardy, The Oprah Winfrey Show ja Dr. Phil. Robert King nimettiin National Association of Broadcasters Hall of Fameen vuonna 2004. ==Lähteet== Luokka:Yhdysvaltalaiset yritysjohtajat Luokka:Yhdysvaltalaiset televisiotuottajat Luokka:Vuonna 1944 syntyneet Luokka:Vuonna 2007 kuolleet
Chemical Abstracts Service

Chemical Abstracts Service (CAS) on yhdysvaltalainen, American Chemical Society -nimiseen järjestöön kuuluva hallinnollinen yksikkö. Sen tehtävänä on pitää yllä ja kehittää tietokantaa kaikista tunnetuista kemikaaleista. CAS- yksiköllä on kaksi tietokantaa, CAplus ja CAS-rekisteri. CAplus muodostuu kirjallisuustiedosta ja tiivistelmistä, jotka on koottu ympäri maailmaa julkaistuista tieteellisistä artikkeleista, patenteista ja muista julkaisuista. CAS-rekisteriin taas kootaan tietoa uusista kemikaaleista, jotka numeroidaan CAS-luvulla. CAS julkaisi ensimmäisen Chemical Abstractin vuonna 1907. Vuonna 2009 CAS-rekisterissä oli yli 46 miljoonaa orgaanista ja epäorgaanista kemiallista ainetta sekä yli 60 miljoonaa proteiini- ja DNA- järjestystä. CAS nimeää uudet kemikaalit hiukan kansainvälisestä IUPAC- säännöstöstä poiketen. CAS-tietokantojen sisältämään tietoon pääsee käsiksi esimerkiksi STN- ja SciFinder-palvelujen avulla.CAS-yksikön kotisivut ==Lähteet== Luokka:Kemian järjestöt nl:CAS nr
Carl Brashear

Carl Brashear [ˈbræʃɪər] ( Portsmouth, Virginia) oli ensimmäinen afroamerikkalainen, josta tuli Yhdysvaltain laivaston sukeltaja. Sotilasarvoltaan Brashear oli Master Diver eli vääpeli, jonka arvon hän saavutti 1970-luvulla. Brashearin elämäntarinasta on tehty elokuva Kunnian puolesta vuonna 2000, jossa häntä näyttelee Cuba Gooding Jr. ==Nuoruus== Brashear syntyi 19. tammikuuta 1931 Tonievillessä, Kentuckyssa. Hän oli kuudes kahdeksasta lapsesta. Brashearin vanhemmat olivat vuokraviljelijät McDonald ja Gonzella Brashear. Vuonna 1935 perhe asettui maatilalle Sonorassa, Kentuckyssa. Brashear kävi Sonora Grade -koulua 1937-1946. ==Ura== Brashear värväytyi Yhdysvaltain laivastoon 25. helmikuuta 1948. Luokka:Yhdysvaltalaiset sukeltajat Luokka:Yhdysvaltalaiset sotilaat Luokka:Amputoidut henkilöt Luokka:Vuonna 1931 syntyneet Luokka:Vuonna 2006 kuolleet
Veikko Axelson

Axel Veikko Axelson (1. maaliskuuta 1910 Helsinki – 20. maaliskuuta 1996 Helsinki) oli suomalainen vuorineuvos, joka toimi Kemijoki Oy:n toimitusjohtajana vuosina 1960–1975. == Elämä ja ura == Axelson syntyi maisteri Väinö Axelsonin ja kansakoulunopettaja Jenny Hallonbladin perheeseen ja pääsi ylioppilaaksi Helsingin Suomalaisesta Yhteiskoulusta. Hän valmistui diplomi-insinööriksi Teknillisen korkeakoulun tie- ja vesirakennuksen opintosuunnalta vuonna 1933. Talvisodassa Axelson palveli III Armeijakunnan esikunnassa ja jatkosodassa vuodesta 1943 Pioneeripataljoona 23:n komentajana. Työuransa päätoimena Axelsonilla oli Kemijoen rakentamisen johtaminen. Hän yleni Imatran Voima Oy:n ja Oulujoki Oy:n rakennusosaston johtajaksi vuonna 1952, josta hänet kutsuttiin Kemijoki Oy:n toimitusjohtajaksi vuonna 1960. Axelsonin johtajakaudella Kemijokeen rakennettiin Permantokosken, Seitakorvan, Ossauskosken, Lokan ja Taivalkosken voimalaitokset. Axelson nimitettiin vuorineuvokseksi vuonna 1966. == Lähteet == * Luokka:Suomalaiset elinkeinoelämän vaikuttajat Luokka:Vuorineuvokset Luokka:Vuonna 1910 syntyneet Luokka:Vuonna 1996 kuolleet